**JEGYZŐKÖNYV**

**Készült:** Telki Község Képviselő-testületének 2016. március 29-én a Polgármesteri Hivatal tárgyalójában megtartott rendkívüli nyilvános üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

Fillinger Zsófia Képviselő

Földvári-Nagy László Képviselő

Dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoport

Hoós Péter Településüzemeltetési csoport

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 7 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 7 fő képviselő volt jelen a szavazáskor) határozathozatal mellőzésével az alábbi napirendet fogadta el.

Napirend

**1./Konzorciumi együttműködési megállapodás aláírása, Telki szennyvízberuházási-projekt megvalósításáról**

**Előterjesztő: Polgármester**

**2./A műfüves sportpálya felújításáról**

**Előterjesztő: Polgármester**

**3./ Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása.**

**Előterjesztő: Polgármester**

**Napirendek tárgyalása**

**1./Konzorciumi együttműködési megállapodás aláírása, Telki szennyvízberuházási-projekt megvalósításáról**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester:** Közel egymilliárd Ft összegű támogatást nyertünk, ilyen még nem volt a falu életében.

**Szigeti Antal képviselő**: Nem 780.000.000.- Ft a támogatás összege?

**Deltai Károly Polgármester**: De igen, de az nettó összeg, a 90.000.000.- Ft-os önrész is nettó összeg. Az önrésznek a kifizetését egy vagy két évre szeretnénk eltolni, és megpróbáljuk a rendelkezésre álló eszközökkel elérni, hogy csökkentsék, vagy eltöröljék az önrészt.

*Deltai Károly Polgármester az előterjesztés szerinti határozati javaslatot teszi fel szavazásra.*

A Képviselő testület 7 igen szavazattal egyhangúan az alábbi határozatot hozta:

**Telki község**

**Képviselő-testülete**

**40/2016. (III. 21.) Öh. számú**

**Határozata**

**Konzorciumi együttműködési megállapodás**

**aláírása**

**Telki szennyvízberuházási-projekt megvalósításáról**

Telki Község képviselő-testülete úgy határozott, hogy a Telki szennyvízelvezetési és -tisztítási, program megvalósítása érdekében jelen határozat melléklete szerinti Konzorciumi Együttműködési Megállapodást köt az NFP Nemzeti Fejlesztési Programiroda Nonprofit Korlátolt Felelősségű Társasággal.

A képviselő-testület felhatalmazza Deltai Károly polgármestert a mellékelt Konzorciumi Együttműködési Megállapodás aláírására, egyben a képviselő-testület felhatalmazza a polgármestert arra, hogy a projekttel kapcsolatos bármely releváns dokumentumot a későbbiek folyamán önállóan elfogadja, aláírja.

**Felelős:**  Polgármester

**Határidő:**   azonnal 

**2./A műfüves sportpálya felújításáról**

**Előterjesztő: Polgármester**

*Az előterjesztés a jegyzőkönyv melléklete.*

*Deltai Károly Polgármester az előterjesztés szerinti határozati javaslatot teszi fel szavazásra.*

A Képviselő testület 7 igen szavazattal egyhangúan az alábbi határozatot hozta:

**Telki község**

**Képviselő-testülete**

**41/2016 ( III.29.) Öh. számú**

**A műfüves sportpálya felújításáról**

Telki Község Önkormányzat Képviselő-testülete úgy határoz, hogy a műfüves sportpályát körbevevő háló, valamint a sportpálya bejárati kapujának javítására a 2016.évi költségvetés tartalék kerete terhére 1.000.000.- Ft összegű költségvetésű fedezetet biztosít.

Határidő: 2016.június 30.

Felelős: polgármester

**3./ Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása.**

**Előterjesztő: Polgármester**

*Az előterjesztés a jegyzőkönyv melléklete.*

*Deltai Károly Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal, egy tartózkodással az alábbi határozatot hozta:

**Telki község**

**Képviselő-testülete  
42/2016. (III. 29. ) Öh. számú  
határozata**

**Telki község Képviselő-testülete és szervei 2016. évi költségvetésében**

**„Támogatás” céljára elkülönített egyes előirányzatok összegének**

**felhasználása.**

Telki község Képviselő-testülete és szervei 2016. évi költségvetéséről szóló 1/2016.(II.25.). számú rendelete 7.665.000.- Ft összegű keret előirányzatot tartalmaz az önkormányzat által biztosított támogatások céljára.

A 2016.évi költségvetésben biztosított 7.665.000.- Ft összegű támogatáson felül a képviselő-testület további 945.000.- Ft összegű fedezetet biztosít a költségvetés tartalékkerete terhére.

**Felelős:** Polgármester

Szociális Bizottság elnöke

Telki Kultúra Közhasznú Alapítvány Kuratóriumának Elnöke

**Határidő:** 2016. december 31.

A Képviselő testület 6 igen szavazattal, egy tartózkodással az alábbi határozatot hozta:

**Telki község**

**Képviselő-testülete  
43/2016. (III.29.) Öh. számú  
határozata**

**Telki község Képviselő-testülete és szervei 2016. évi költségvetésében**

**„Támogatás” céljára elkülönített egyes előirányzatok összegének**

**felhasználása.**

Telki község Képviselő-testülete és szervei 2016. évi költségvetéséről szóló 1/2016.(II.25.). számú rendelet keret előirányzatokat tartalmaz bizonyos célok támogatására.

A képviselő-testület a rendelkezésre álló 8.610.000.- Ft összegű előirányzat felhasználásáról a következők szerint határoz:

1. Szociális Bizottság

kompetenciájába tartozó előirányzat 1 360 000 Ft

1. Telki Kultúra Közhasznú Alapítványnak

nyújtandó támogatás főösszege  5 500 000 Ft

1. Testvérvárosi kapcsolatok 500 000 Ft
2. Társadalmi szervezetek, alapítványok támogatása 1.250.000.- Ft

**Felelős:** Polgármester

Szociális Bizottság elnöke

Telki Kultúra Közhasznú Alapítvány Kuratóriumának Elnöke

**Határidő:** 2016. december 31.

Deltai Károly: Javaslom, hogy a következő ülést április 11-én legyen.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester